बहुत है। ये जनकल्याण या किसी के अकल्याण का लास्ता (रास्ता) भी नहीं है, क्योंकि जनकल्याण या किसी का अकल्याण मैं बिना इसके भी कलता (करता) लहता (रहता) हूँ, या कल (कर) सकता हूँ। जनबल है ही, तुमने देखा है। एक आवाज पे, हजाल (हजार) लोग इकट्ठे हो जाते हैं। बाहुबल है ही, तुम देख लहे (रहे) हो। उन्होंने अपनी भुजाओं में पड़ने वाली मछलियाँ मुझे आर्म फ्लेक्स करके दिखाईं और मुस्कुरा दिए। मैं लाजनीति सिल्फ लालबत्ती के लिए कलता हूँ। मुझे लालबत्ती से बेइन्तहाँ मोहब्बत है, बचपन में एक बाल (बार) इन्दला जी ( इंदिरा जी ) को देखा था, तभी सोच लिया था कि जीवन में एकबाल ( एकबार ) इसे हासिल कलना (करना) है। लोकतंत्र में लालबत्ती का लालच लाजमी है, लेकिन लामचंद के लिए लालबत्ती लालच नहीं लिप्सा थी। मैंने कहा भाईसाहब आप यदि चुनाव लड़े होते तो अभी तक मंत्री बनके लालबत्ती पा चुके होते। लामचंद बोले स्कूल से लेकल कलेज तक मैंने कुल सोलह चुनाव लड़े औल सभी में शिकस्त मिली, बिलकुल जलासंघ (जरासंघ) के जैसी। जलासंघ महाप्लतापी (महाप्रतापी) था उसने मथुला (मथुरा) जीतने के लिए सोला बाल आकल्मन (आक्रमण) किया लेकिन कभी जीत नहीं पाया। मैंने कहा अब्राहम लिंकन भी जीवन भर चुनाव हारते रहे, पहली बार चुनाव जीते वो भी राष्ट्रपति का। उन्होंने सहमति में सर हिलाया और बोले- बचपन में अगल (अगर) किसी चीज का डल (डर) बैठ जाए तो वो जीवन भल (भर) नहीं निकलता। नेपोलियन बहादुल योद्घा था, विश्वविजेता लेकिन बिल्ली से डलता (डरता) था। औल चुनाव जीतने के बाद लालबत्ती मिले ही इसकी कोई गेलनटी (गारंटी) नई।
 मैंने कहा- भाईसाहब बुरा मत मानिएगा, अगर आपके यही लक्षण रहे तो आप और लालबत्ती के प्रेम का हश्र भी कहीं लैला-मजनू टाइप ना हो जाए, जो कभी मिल नहीं पाए। वे नाराज हुए बिना पूरी आस्था से बोले, यदि किसी चीज को पूरी शिद्दत से माँगो तो बलह्मांड (ब्रह्मांड) आपकी इच्छा पूली (पूरी) कलता (करता) है। अब उन्होंने एक नियुक्ति पत्र मुझे दिखाया जिसमें स्पष्ट शब्दों में लिखा था की श्री लामचंद को भारत सरकार के डिजैस्टर मेनेंजमेंट डिपार्टमेंट की पाँच सदस्यीय समिति का सदस्य मनोनीत किया जाता है, और आपको राज्यमंत्री का दर्जा प्राप्त होगा। दिल्ली में सरकारी आवास, देशभर में लालबत्ती से लैस सरकारी वाहन, राष्ट्रीय ध्वज के साथ। एक लाल झंडे वाला सायरन, हूटर से लैस पायलेट वाहन-जो आगे चलेगा, एक फलो वाहन सायरन हूटर से लैस-जो पीटे चलेगा। चार-सोलह की पुलिस सिक्यरिटी। इस नियुक्ति पत्र को पढ़ाते हुए लामचंद भाईसाहब प्रसन्नता से काँप रहे थे, उनका गोरा चेहरा सुर्ख-लाल हो गया था। बोले आज गाडरवारा जा रहा हूँ। मैं बुरी तरह चौंका ! ! वे भी बुरी तरह चौंके! हम दोनों ही लगभग एक साथ बोल पड़े, अभी क्या बोला?
 वे बदहवास हो पूछने लगे- अभी मैंने जो बोला वो तुमने सुना?
 मैंने कहा- जी सुना, लेकिन आपने जो बोला, क्या मैंने सही सुना? आप उसे फिर से बोल सकते हैं? वे दीवार के अमिताभ बच्चन के 